Diari Oficial de la Generalitat Valenciana


Sumari del DOGV 7461, del 09-02-2015 (2015/1026)

RESOLUCIÓ de 26 de gener de 2015, del president del Consorci Hospital General Universitari de València, per la qual es resol el procés d'avaluació de l'exercici de diverses places de direcció de caràcter assistencial del CHGUV, corresponents a les convocatòries CM/03/2004, CM/01/2007, CM/01/2009 i CM/01/2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7461

Data del DOGV
:   09-02-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/1026


Data del document
:   26-01-2015

Organisme emissor
:   Consorci Hospital General Universitari de València

Tipus de document
:   Resolució

Correcció d'errades

Anàlisi jurídica

RESOLUCIÓ de 26 de gener de 2015, del president del Consorci Hospital General Universitari de València, per la qual es resol el procés d'avaluació de l'exercici de diverses places de direcció de caràcter assistencial del CHGUV, corresponents a les convocatòries CM/03/2004, CM/01/2007, CM/01/2009 i CM/01/2010. [2015/1026]  
Les bases generals dels processos de provisió de places que comporten direcció, aprovades per la Resolució de la Presidència del Consorci Hospital General Universitari de València (CHGUV) de data 23 d'octubre de 2009 (DOCV 6141, 10.11.2009), regulen en la base 17 i en la disposició transitòria el procés d'avaluació, als efectes de continuïtat, de l'exercici de les places de direcció en l'àmbit del CHGUV.  
  
Per resolucions de la Presidència del CHGUV de data 27 de maig de 2010 (DOCV 6298, 28.06.2010), es resolien els processos d'avaluació de l'exercici de diverses places de cap de servici i de secció facultatiu, i va confirmar en l'esmentat exercici les persones adscrites a les mencionades places per mitjà de nomenament de caràcter temporal, sotmés a avaluació quadriennal als efectes de la seua continuïtat.  
Així mateix, per resolucions de la Presidència del CHGUV de data 15 de juliol de 2008 (DOCV 5826, 12.08.2008) i 30 de juliol de 2010 (DOCV 6339, 24.08.2010), es resolien les convocatòries CM/01/2007, CM/01/2009 i CM/01/2010, en les quals s'establien els efectes economicoadministratius dels corresponents nomenaments, el seu caràcter temporal, i el sotmetiment a avaluació quadriennal del seu exercici.   
  
A este efecte s'ha portat a terme l'esmentat procés d'avaluació en els termes establits en les referides bases generals, respecte del període que en cada cas correspon.  
La comissió d'avaluació nomenada a este efecte per la Resolució del CHGUV de 17 de desembre de 2014 (DOCV 7432, 29.12.2014), ha informat favorablement en cada cas sobre les persones candidates i ha proposat la seua continuïtat.  
En conseqüència, d'acord amb la proposta de la referida comissió d'avaluació, i amb les atribucions de l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la Presidència del CHGUV resol:  
  
Confirmar les persones que figuren en l'annex a la present resolució, en l'exercici de les places que en cada cas s'especifiquen.  
El nomenament té caràcter temporal i es troba sotmés a avaluació quadriennal de l'exercici, als efectes de la seua continuïtat, en els termes que preveuen les referides bases generals. No obstant això, respecte de la candidata M.ª Dolores López Alarcón, i d'acord amb les consideracions de la comissió avaluadora, es prorroga el seu nomenament temporal en la direcció de secció d'Anestesiologia, Reanimació i T. del Dolor (perfil: Terapèutica del Dolor) per un termini de dos anys.  
A este efecte les persones interessades hauran de presentar en la data que s'indica en l'annex esmentat, i referida al període que s'hi assenyala, la documentació i el projecte-memòria establits en la base 17 de les mencionades bases generals. En cas de no fer-ho així, es considerarà que renuncien a participar en el procés d'avaluació i, en conseqüència, a la seua continuïtat en la plaça.  
La Direcció de Recursos Humans realitzarà els actes administratius oportuns per a l'eficàcia d'esta resolució.  
Contra esta resolució, que posa fi a la via administrativa, les persones interessades podran interposar recurs contenciós administratiu, d'acord amb el que preveu la Llei 30/1992, de Règim Jurídic de les Administracions Públiques i del Procediment Administratiu Comú, i la Llei 29/1998, reguladora de la jurisdicció contenciosa administrativa, davant del Jutjat Contenciós Administratiu de València en el termini de dos mesos, comptats a partir de l'endemà de la seua publicació. Sense perjuí que utilitzen qualsevol altre recurs que estimen convenient.  
  
València, 26 de gener de 2015.- El president del CHGUV i conseller de Sanitat: Manuel Llombart Fuertes.